ଯାଜପୁର ଅଫିସ :ଜିଲ୍ଲାପାଳ ଜିଲ୍ଲାର ସମସ୍ତ ଜିଲ୍ଲା ବାସୀଙ୍କୁ ବାହାରକୁ ବିନା ଅନୁମତିରେ ଯିବା ଉପରେ ପ୍ରତିବନ୍ଧକ ଲଗାଇଛନ୍ତି। ଯଦି କେହି ଏହାର ଅବମାନନା କରନ୍ତି ତେବେ ସେମାନଙ୍କ ବିରୋଧରେ କାର୍ଯ୍ୟାନୁଷ୍ଠାନ ନିଆଯିବ ବୋଲି ଚେତାବନୀ ଦେଇଥିଲେ। ତଥାପି ଅନେକ ଏହି ନିର୍ଦ୍ଦେଶକୁ ଖୋଲାଖୋଲି ଭାବେ ଉଲ୍ଲଂଘନ କରି ବିଭିନ୍ନ ସ୍ଥାନକୁ ଯାଉଥିବା ଅଭିଯୋଗ ହେଉଛି । ଯାହାର ଫଳ ସ୍ୱରୁପ ଆଜି ଯାଜପୁର ଜ଼ିଲ୍ଲା ବିଞ୍ଝାରପୁର ମେଡିକାଲକୁ ଉପଜିଲ୍ଲାପାଳ ନାରାୟଣ ଚନ୍ଦ୍ର ଧଳ ପରିଦର୍ଶନ କରି ବିଂଝାରପୁର ବଜାର ଅଂଚଳକୁ ଅନୁଧ୍ୟାନ କରିଥିଲେ ।
ବିଂଝାରପୁରରେ କରୋନାର ପ୍ରଭାବ ବୃଦ୍ଧି ପାଉଥିବା ଯୋଗୁ ଶ୍ରୀ ଧଳ କରୋନା ର ସ୍ଥିତି ଅନୁଧ୍ୟାନ କରିଥିଲେ ନୁଆ ଲକ ଡାଉନ ଗାଇଡଲାଇନ ସତ୍ୱେ ବିଭିନ୍ନ ବାହାନା ନେଇ ବୁଲୁଥିବା ଅମାନିଆ ମାସ୍କ ଓ ହେଲମେଟ ପରିଧାନ କରିନଥିବା ଦେଖି ତାଙ୍କ ଠାରୁ ଫାଇନ ଆଦାୟ କରିବା ସହିତ ସଚେତନ କରାଇଥିଲେ । ଲୋକେ ଯଦି ନିଜେ ସଚେତନ ନ ହେବେ ତେବେ ନିଜସହ ନିଜ ପରିବାର ଓ ସାମାଜକୁ ମଧ୍ୟ ବିପଦ ରେ ପଡି ପାରନ୍ତି ବୋଲି ଉପ-ଜିଲ୍ଲାପାଳ କହିଲେ ।
